كنيسة يسوع الحقيقى

كنيسة يسوع الحقيقى هى كنيسه مستقله اتأسست فى بيچينج ، الصين ، سنة 1917. وانتخب الرئيس الحالى للجمعيه الدوليه الواعظ - يونج جى لين.

النهارده ، فيه ما بين 1،5 الى 2،5 مليون بينتموا لكنيسة يسوع الحقيقى فى خمسه واربعين بلد فى الست قارات. الكنيسه الصينيه هى فرع من فروع العنصره المسيحيه اللى برزت فى بدايات القرن العشرين ، و هى كمان كنيسه منالتلت كنايس الصينيه الاصليه اللى كانت قايمه قبل ما يستولى ا الشيوعيين فى الصين على السلطه سنة 1949. هدف الكنيسه هو التبشير بالانجيل عند كل الامم قبل رجوع المسيح (زى ما هو معتقد فى المسيحيه).

مباديء كنيسة يسوع الحقيقى العشره الاساسيه:
 قبول الروح القدس ، واللى بتتجلى بنطق اللسان ، و هى الضمان ان المؤمنين بيها ح يورثوا ملكوت السماوات ( الجنه ).
 ماية التعميد هى السر المقدس اللى بيغفر كل الذنوب. التعميد لازم يتعمل باستعمال مايه طبيعيه زى ماية النهر او البحر او البير. اللى بيعمد هو نفسه لازم يكون اتعمد بالمايه و الروح القدس ، واللى بيتعمد لازم يتغطس بالكامل فى الماية و هو مطاطى راسه و باصص لتحت. التعميد لازم يتعمل باسم الرب يسوع المسيح.
 الطقس الدينى بتاع غسيل الرجلين ، و الطقس ده بيسمح للواحد انه يشارك المسيح ، و بيخليه يفكر باستمرار بانه بيبتدى يبتدى ايمانه بالحب و القدسية والتواضع و المغفره و حب الخدمه. لازم كل واحد بعد ما يتعمد تتغسل رجليه باسم السيد المسيح، وممكن اتنين يغسلو رجل بعض لو كان دا ممكن.
 العشا الربانى هو طقس دينى لاحياء ذكرى موت المسيح. و هو بيمكن المؤمن من المشاركه فى لحمه ودمه ، و بيخليه على اتصال بيه عشان تتكتب له الحياة الأبديه ويتغفر له يوم القيامه.الطقس الدينى ده لازم يتعمل باستمرار بقدر الامكان، و لازم ما يستخدمش فيه الا العيش اللى اتعجن قبل خبزه فى عصير العنب و ما تكونش فيه خميره.
 يوم الراحه، و ده بيكون فى اليوم السابع من الاسبوع (يوم السبت)، و ده يوم بيعتبر يوم مقدس باركه الله و عمله مقدس، و تمضية اليوم لازم تكون بين ايدين الرب و فى التفكير فى الخلق و فى خلاصه، على أمل تحقيق الراحه الأبديه فى الحياه بعد الموت.
 السيد المسيح، الكلمه اللى بقت جسد ، مات على الصليب عشان يخلص المذنبين ، و قام فى اليومِ التالت واترفع للسما، و هو المنقذ الوحيد للبشريه ، خالق السماوات والأرض، والاله الحق الوحيد.
 الانجيل ، و بيتكون من كتب العهد القديم و العهد الجديد ، أوحى بيهم الرب ، و هو الحقيقه الدينيه الوحيده ، ومعيار الحياه المسيحيه.
 الخلاص بيحصل بنعمة من الرب، بالايمان، و المؤمنين لازم يعتمدوا على روحِ القدس لبلوغ القدسيه، واجلال الرب ، وحب البشريه.
 حاتكون البعثه الثانيه للرب فى اليوم الاخير لما ينزل من السما عشان يحاكم العالم: الصالحين حا ينالوا الحياه الأبدية، لكن الأشرار حا يتدانوا للأبد.
 الكنيسة الحقيقيه للسيد المسيح ، واللى اتئسست بمعرفة السيد المسيح، بروح القدس ، فى وقت "المطر الاخير" ، هى كنيسة الزمن الرسولى الحقيقيه ، اللى احيت من جديد. كنيسة يسوع الحقيقى ما بتحتفلش ب عيد الميلاد المجيد لانها بتعتقد ان يوم 25 ديسمبر بيرتبط اصلا بطقس وثنى بيحتفل فيه بعيد ميلاد الشمس ، اللى اتبنته بعد كده الكنيسه المسيحيه فى عهد الامبراطور الرومانى قسطنطين، فى القرن الرابع بعد الميلاد.

كنيسة
يسوع الحقيقى
تصنيف:كنايس الصين